CELEX: 31987R3360
Language: el
Date: 1987-11-09
Title: Κανονισμός (ΕΟΚ) αριθ. 3360/87 της Επιτροπής της 9ης Νοεμβρίου 1987 για την όγδοη τροποποίηση του κανονισμού (ΕΟΚ) αριθ. 997/81 περί διαδικασιών εφαρμογής για την περιγραφή και την παρουσίαση των οίνων και των γλευκών σταφυλής

Avis juridique important

|

31987R3360

Κανονισμός (ΕΟΚ) αριθ. 3360/87 της Επιτροπής της 9ης Νοεμβρίου 1987 για την όγδοη τροποποίηση του κανονισμού (ΕΟΚ) αριθ. 997/81 περί διαδικασιών εφαρμογής για την περιγραφή και την παρουσίαση των οίνων και των γλευκών σταφυλής  

Επίσημη Εφημερίδα αριθ. L 320 της 10/11/1987 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 3360/87 ΤΗΣ ΕΠΙΤΡΟΠΗΣ  της 9ης Νοεμβρίου 1987  για την όγδοη τροποποίηση του κανονισμού (ΕΟΚ) αριθ. 997/81 περί διαδικασιών εφαρμογής για την περιγραφή και την παρουσίαση των οίνων και των γλευκών σταφυλής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3146/87 (2), και ιδίως το άρθρο 72 παράγραφος 5,  Εκτιμώντας:  ότι ο κανονισμός (ΕΟΚ) αριθ. 355/79 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 537/87 (4), καθόρισε τους γενικούς κανόνες για την περιγραφή και την παρουσίαση των οίνων και των γλευκών σταφυλής·  ότι, λόγω της αυξανόμενης ζήτησης ανακαθαρισμένου συμπυκνωμένου γλεύκους σταφυλής σε ορισμένα κράτη μέλη, κυρίως για την αύξηση του αλκοολικού τίτλου των οίνων, οι παραγωγοί συναντούν σ' αυτά τα κράτη μέλη δυσκολίες να εφαρμόσουν τους κανόνες που προβλέπονται στο άρθρο 18α παράγραφος 1 στοιχείο α) του κανονισμού (ΕΟΚ) αριθ. 997/81 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 63/87 (6), για τη συσκευασία του προϊόντος αυτού·  ότι, προκειμένου να επιτραπεί στους ενδιαφερόμενους να προσαρμοστούν στη νομοθεσία, θα πρέπει να εξουσιοδοτηθούν τα κράτη μέλη να επιτρέψουν, κατά τη διάρκεια μιας περιόδου που περιορίζεται στην τρέχουσα περίοδο, τη θέση σε κυκλοφορία στο έδαφός τους ανακαθαρισμένου γλεύκους σταφυλής σε δοχεία ονομαστικών όγκων διαφορετικών από εκείνους που προβλέπονται από την προαναφερθείσα διάταξη·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 18α του κανονισμού (ΕΟΚ) αριθ. 997/81 προστίθεται η ακόλουθη παράγραφος:  «3. Για την προσαρμογή στους κανόνες που προβλέπονται στην παράγραφο 1 στοιχείο α) σε θέματα ονομαστικού όγκου, τα κράτη μέλη μπορούν να επιτρέψουν, κατά τη διάρκεια μεταβατικής περιόδου που λήγει στις 31 Αυγούστου 1988, τη θέση σε κυκλοφορία στο έδαφός τους ανακαθαρισμένου γλεύκους σταφυλής σε δοχεία ονομαστικού όγκου διαφορετικού από εκείνους που αναφέρονται στην εν λόγω παράγραφο, υπό τον όρο ότι στη συσκευασία αναφέρεται σαφώς η ένδειξη του περιεχομένου ονομαστικού όγκου.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Νοεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 300 της 23. 10. 1987, σ. 4.  (3) ΕΕ αριθ. L 54 της 5. 3. 1979, σ. 99.  (4) ΕΕ αριθ. L 55 της 25. 2. 1987, σ. 3.  (5) ΕΕ αριθ. L 106 της 16. 4. 1981, σ. 1.  (6) ΕΕ αριθ. L 8 της 10. 1. 1987, σ. 38.